נשיאות מדראס

מחוז מדרס, שהיה ידוע גם כנשיאות מדרס ועד ל-1935 כונה באופן רשמי הנשיאות של פורט סנט ג'ורג', היה מחוז של הודו הבריטית. בהיקפו הגדול ביותר, מחוז מדרס כלל את רוב דרום הודו, כולל כל אנדרה פראדש, כמעט כל טאמיל נאדו וחלקים של קראלה, קרנטקה, אודישה וטלנגנה בימינו. מדראס הייתה בירת החורף של המחוז ואוטי הייתה בירת הקיץ.

אזורי החוף והחלק הצפוני של ציילון היו חלק ממחוז מדרס במשך חמש שנים מ-1793 ועד 1798, כאשר ציילון הפכה למושבה נפרדת. מחוז מדרס גבלה בממלכת מייסור בצפון מערב, ממלכת קוצ'ין בדרום מערב, ממלכת פודוקקוטאי במרכז וממלכת היידראבאד בצפון.

גרעין מדרס היה מבצר פורט סנט ג'ורג' שהוקם בשנת 1640 על ידי חברת הודו המזרחית הבריטית כתחנת סחר. התחנה זכתה לממשל עצמי וקיבלה את התואר 'נשיאות', הרומז לתואר העומד בראשה בשנת 1652 אך חזרה למעמד של סוכנות בשנת 1655. בשנת 1684 היא הועלתה מחדש לנשיאות ואליהוא ייל מונה לנשיאה. לאחר מכן, ראש האזור כונה "מושל" ולא "נשיא" והפך להיות כפוף למושל הכללי בכלכותה.

בעשורים הראשונים של המאה ה-20 הגיעו ממדרס תורמים משמעותיים רבים לתנועת העצמאות ההודית. מחוז מדרס הפך למדינת מדרס לאחר ההכרזה על הודו כרפובליקה ב-26 בינואר 1950.

== היסטוריה ==
=== רקע ===
הכוח הבולט האחרון שהטיל את מרותו על האזור קודם הבריטים הייתה אימפריית ויג'יאנאגר, שנוסדה ב-1336. לאחר התפוררות האימפריה באמצע המאה ה-17, המדינה חולקה בין שליטים מקומיים שונים וחברות סחר אירופאיות.

האחיזה הבריטית הראשונה במדרס הוקמה בשנות ה-30 של המאה ה-17, לאחר שחברת הודו המזרחית הבריטית החליטה להעביר דרומה את שתי תחנות הסחר שלה לחופי מפרץ בנגל בעקבות מחסור בכותנה, שהייתה המוצר העיקרי שהחברה ייבאה מהחוף המזרחי, ובעקבות השינוי במדיניות הסולטן מגולקונדה, שהחל להטריד את הקצינים המקומיים.<ref name="oldentimeIp26">Wheeler 1996, p. 26</ref> מנהל חברת הודו המזרחית הבריטית פרנסיס דיי הגיע להסכמה עם הרג'ה מצ'נדראגירי שהעניק לחברה קרקע להקמת תחנה בכפר מדרספטינם,<ref name="oldentimeIp26" /> בו הוקם מבצר סנט ג'ורג', והחברה הקימה סוכנות כדי לנהל את המושבה החדשה.<ref>Roy 2012, p. 74</ref>

=== סוכנות פורט ג'ורג' ===
ב-1652 הפכה פורט סנט ג'ורג' לבעלת ניהול עצמי, בלתי תלויה בבאנטם, בה ישב באותה עת נציג חברת הודו המזרחית הבריטית האחראי לתחנות הסחר בבנגל, והועמד בראשה נשיא. בשנת 1655 הוחזר מעמד המבצר לסוכנות ונעשה כפוף לסוראט שלחופי הים הערבי עד ל-1684.<ref name="newellp18">Newell 1919, p. 18</ref> בשנת 1658, השליטה בכל תחנות הסחר הבריטיות לחוף מפרץ בנגל ניתנה למדראס.<ref name="oldentimeIp281">Wheeler 1996, p. 281</ref><ref name="oldentimeIp282">Wheeler 1996, p. 282</ref>

=== כנשיאות ===
לאחר העלאת מעמד המצודה לנשיאות בשנת 1684 התרחב שטחה באופן משמעותי והגיע להיקף שהתקיים עד לתחילת המאה ה-19. במהלך השנים הראשונות של נשיאות מדרס, הבריטים הותקפו שוב ושוב על ידי המוגולים, המאראטות והנוובים של גולקונדה והאזור הקרנאטי.<ref name="imperialgazetteerofindia1908v16p251">Hunter 1908, p. 251</ref> בספטמבר 1746 כוחות צרפתיים תקפו וכבשו את פורט סנט ג'ורג' במסגרת מלחמת הירושה האוסטרית, אך מדראס הוחזרה לבריטים על פי תנאי הסכם אקס-לה-שאפל, בתמורה למצודת לואיסבורג בנובה סקוטיה.<ref name="imperialgazetteerofindia1908v16p252">Hunter 1908, p. 252</ref> בספטמבר 1774, הסדיר הפרלמנט הבריטי את ניהול שטחי חברת הודו המזרחית הבריטית, ונשיא מדראס הוכפף למושל הכללי של הודו שישב בכלכותה.<ref name="regulatingact">Kulke 2004, p. 245</ref>

מ-1801 עד 1858, מדראס הייתה חלק מהודו הבריטית ונשלטה על ידי חברת הודו המזרחית הבריטית. ברבע האחרון של המאה ה-18 התרחבה מדראס עקב הניצחונות הבריטיים במלחמות אנגליה-מייסור האחרונות, לצד סיפוח בריטי של אזורי מארוטו פנדיאר, ולו תמפי, פוליגר ואזורי החוף של האי ציילון. האזורים בציילון היו חלק ממדרס בין 1793 ל-1798, עד להקמת ציילון הבריטית.<ref name="codringtonch10">Codrington 1926, Chapter X:Transition to British administration</ref> מערכת בריתות שקידם לורד ולסלי כשכיהן כמושל הכללי של הודו (1798–1805) הכפיפה נסיכות רבות למושל פורט סנט ג'ורג'.<ref name="imperialgazetteerofindia1908v16p254">Hunter 1908, p. 254</ref>

במשך התקופה היו גם מספר מרידות נגד השלטון הבריטי, אך מדראס נותרה שלווה יחסית במרד ההודי הגדול ב-1857.<ref name="indianrevoltp288">Dodd 1859, p. 288</ref>

מדראס סיפחה את ממלכת מייסור ב-1831 על רקע האשמות במנהל לא תקין<ref name="mal">Kamath 1980, p. 250</ref> אך ויתרה על השליטה הישרה בה ב-1881 והחזירה אותה לידי שושלת ווידאר.<ref name="comm">Kamath 1980, pp. 250–253</ref>

בשנת 1858, על פי צו שהוציאה המלכה ויקטוריה, מדראס, יחד עם שאר הודו הבריטית, עברו לשליטה ישירה של הכתר הבריטי.<ref name="victoriap221">Hibbert 2000, p. 221</ref>

בשנת 1937, הקונגרס הלאומי ההודי נבחר לשלטון במדראס לראשונה.<ref name="encyclopediapoliticalpartiesp199">Ralhan 2002, p. 199</ref> צ'קרווארטי רג'גופאלצ'ארי היה ראש השרים הראשון של מדראס מטעם המפלגה. שלטונו זכור בעיקר בשל הגדרדת השימוש בהינדית כחובה במוסדות חינוך, צעד שעורר תסיסות אנטי-הינדיות נרחבות. בשנת 1940, שרי מפלגת הקונגרס התפטרו במחאה על הכרזת המלחמה של ממשלת הודו על גרמניה ללא הסכמתם.

מחוז מדראס הפכה למדינת מדרס בהודו, לאחר שהודו הפכה לרפובליקה ב-25 ביוני 1950.<ref name="tnassembly"></ref>

==קישורים חיצוניים==

== הערות שוליים ==

קטגוריה:טמיל נאדו
קטגוריה:אנדרה פרדש
קטגוריה:הודו הבריטית